拓跋遵
参考资料

1 2 3 4  《汉魏南北朝墓志汇编》：魏故太尉府參軍元君之墓誌銘」君諱侔，字伯宗，洛陽都鄉安武里人也。昭成皇帝」之後，平南將軍冀州刺史河澗簡公之孫，光州史」君之元子。君有溫柔之貞氣，栖素質於靈府，常脩」言以自約，與仁者之為偶。以永平四年歲次辛卯」五月丙申朔十五日庚戌篤疾終於第。傷瀾源之」絕浦，哀桂渚之斷漵，既思賢以戀德，且立石以表」墓。其辭曰：」芳茂玄圃，蘭長梯柯，泉流清𣸢，水潔生波。其人雅」智，體義尚和，名垂州里，美稱鄉阿。寬柔恩厚，審待」如靜，人高絕倫，超與俊並。蘭音頌壤，芬揚岳嶺，既」□洛英，𣲫州標挺。氣陵雲光，身滅無逞，如君生志，」□□□□，思人不見，頌君在銘。

　　「誌陰」君六世祖昭成皇帝。」五世祖第八皇子諱受久，獻明皇帝之母弟。」妃王氏昭成之舅女。高祖右丞相常山王諱」遵字勃兜。妃劉氏大宗明元皇帝之姨。」曾祖侍中使持節征西大將軍都督河以西諸軍」事常山康王諱素連。妃赫連氏夏主昌之妹。」祖平南將軍冀州刺史河澗簡公諱於德。」夫人南陽張氏，龍驤將軍阜城侯提之孫女。」父鎮遠將軍光州刺史諱悝字純陀。」夫人叱羅氏儀曹尚書使持節散騎常侍安東將」軍都督兗州諸軍事兗州刺史帶方靜公興之長」女也。」君以永平四年十一月五日窆於長陵之北崗。
↑  王, 素, , 《故宫学刊》 (2014年01期), 2014年, (2014年01期): 54–73  [2017-10-07], （原始内容存档于2020-09-05）
1 2  《魏书·卷十五·列传第三》：常山王遵，昭成子寿鸠之子也。少而壮勇，不拘小节。太祖初，有佐命勋，赐爵略阳公。慕容宝之败也，别率骑七百邀其归路，由是有参合之捷。及平中山，拜尚书左仆射，加侍中，领勃海之合口。及博陵、勃海群盗起，遵讨平之。迁州牧，封常山王。遵好酒，天赐四年，坐醉乱失礼于太原公主，赐死，葬以庶人礼。
1 2  《北史·卷十五·列传第三》：常山王遵，寿鸠之子也。少而壮勇，不拘小节。道武初，有佐命勋，赐爵略阳公。慕容宝之败也，别率骑七百，邀其归路，由是有参合之捷。及平中山，拜尚书左仆射，加侍中，镇勃海之合口。及博陵、勃海群盗起，遵讨平之，迁州牧，封常山王。遵好酒色，天赐四年，坐醉乱，失礼于太原公主，赐死，葬以百姓礼。
↑  《魏书·卷二·帝纪第二》：是时，陈留公元虔五万骑在东，以绝其左，元仪五万骑在河北，以承其后，略阳公元遵七万骑塞其中山之路。
↑  《魏书·卷九十五·列传第八十三》：是时，陈留公虔五万骑在河东，要山截谷六百余里，以绝其左；太原公仪十万骑在河北，以承其后；略阳公遵七万骑塞其南路。
↑  《北史校勘记·卷十五·列传第三·三二》：慕容宝之败也别率骑七百邀其归路　按魏书卷二太祖纪登国十年九月云：“略阳公元遵七万骑，塞其中山之路。”此“百”字当为“万”之讹。
↑  《资治通鉴·卷一百八》：珪使陈留公虔将五万骑屯河东，东平公仪将十万骑屯河北，略阳公遵将七万骑塞燕军之南。遵，寿鸠之子也。
↑  《资治通鉴·卷一百八》：魏军晨夜兼行，乙酉，暮，至参合陂西。燕军在陂东，营于蟠羊山南水上。魏王珪夜部分诸将，掩覆燕军，士卒衔枚束马口潜进。丙戌，日出，魏军登山，下临燕营。燕军将东引，顾见之，士卒大惊扰乱。珪纵兵击之，燕兵走赴水，人马相腾，蹑压溺死者以万数。略阳公遵以兵邀其前，燕兵四五万人，一时放仗敛手就禽，其遗迸去者不过数千人，太子宝等皆单骑仅免。杀燕右仆射陈留悼王绍，生禽鲁阳王倭奴、桂林王道成、济阴公尹国等文武将吏数千人，兵甲粮货以钜万计。
↑  《魏书·卷二·帝纪第二》：八月丙寅朔，帝自鲁口进军常山之九门。时大疫，人马牛多死。帝问疫于诸将，对曰:“在者才十四五。”是时中山犹拒守，而饥疫并臻，群下咸思还北。帝知其意，因谓之曰:“斯固天命，将若之何！四海之人，皆可与为国,在吾所以抚之耳，何恤乎无民！”群臣乃不敢复言。遣抚军大将军略阳公元遵袭中山，芟其禾菜，入郛而还。
↑  《资治通鉴·卷一百九》：八月，丙寅朔，魏王珪徙军常山之九门。军中大疫，人畜多死，将士皆思归。珪问疫于诸将，对曰:“在者才什四、五。”珪曰:“此固天命，将若之何？四海之民，皆可为国,在吾所以御之耳，何患无民！”群臣乃不敢言。遣抚军大将军略阳公遵袭中山，入其郛而还。
↑  《魏书·卷二·帝纪第二》：帝虑还后山东有变，乃置行台于中山，诏左丞相、守尚书令、卫王仪镇中山，抚军大将军、略阳公元遵镇勃海之合口。
↑  《北史·卷一·魏本纪第一》：帝虑还后山东有变，乃于中山置行台，诏卫王仪镇之，使略阳公遵镇勃海之合口。
↑  《资治通鉴·卷一百一十》：珪恐已既去，山东有变，复置行台于中山，命卫王仪镇之；以抚军大将军略阳公遵为尚书左仆射，镇勃海之合口。
↑  《魏书·卷二·帝纪第二》：博陵、勃海、章武群盗并起，略阳公元遵等讨平之。
↑  《北史·卷一·魏本纪第一》：车驾次于恒山之阳。博陵、勃海、章武诸郡群盗并起，略阳公遵等讨之。
↑  《魏书·卷二十九·列传第十七》：车驾还京师，博陵、勃海、章武诸郡，群盗并起，所在屯聚，拒害长吏。斤与略阳公元遵等率山东诸军讨平之。
↑  《北史·卷二十·列传第八》：车驾还京师，博陵、勃海、章武诸郡群盗并起，斤与略阳公元遵等讨平之。
↑  《资治通鉴·卷一百一十》：博陵、勃海、章武群盗并起，略阳公遵等讨平之。
↑  《魏书·卷二·帝纪第二》：征左丞相、卫王仪还京师，诏略阳公遵代镇中山。
↑  《北史·卷一·魏本纪第一》：三月，征左丞相、卫王仪还京师，诏略阳公遵代镇中山。
↑  《资治通鉴·卷一百一十》：魏王珪召卫王仪入辅，以略阳公遵代镇中山。
↑  《魏书·卷二·帝纪第二》：夏四月壬戌，进遵封常山王，南安公元顺进封毗陵王，征虏将军历阳公穆崇为太尉，安南将军钜鹿公长孙嵩为司徒。
↑  《北史·卷一·魏本纪第一》：夏四月壬戌，以历阳公穆崇为太尉，钜鹿公长孙嵩为司徒，进封略阳公遵为常山王，南安公顺为毗陵王。
↑  《魏书·卷二·帝纪第二》：庚午，车驾北巡，分命诸将大袭高车，大将军、常山王遵等三军从东道出长川，镇北将军高凉王乐真等七军从西道出牛川，车驾亲勒六军从中道自駮髯水西北。
↑  《北史·卷一·魏本纪第一》：庚午，北巡。分命诸将大袭高车，常山王遵三军从东道出长川，高凉王乐真等七军从西道出牛川，车驾亲勒六军从中道自駮髯水西北出。
↑  《资治通鉴·卷一百一十一》：庚午，魏主珪北巡，分命大将军常山王遵等三军东道出长川，镇北将军高凉王乐真等七军从西道出牛川，珪自将大军从中道出駮髯水以袭高车。
↑  《魏书·卷二·帝纪第二》：二月丁亥朔，诸军同会，破高车杂种三十余部，获七万余口，马三十余万匹，牛羊百四十余万。
↑  《北史·卷一·魏本纪第一》：庚午，北巡。分命诸将大袭高车，常山王遵三军从东道出长川，高凉王乐真等七军从西道出牛川，车驾亲勒六军从中道自駮髯水西北出。二月丁亥朔，诸军同会，破高车杂种三十余部。
↑  《资治通鉴·卷一百一十一》：二月，丁亥朔，魏军大破高车二十馀部，获七万馀口，马三十馀万匹，牛羊百四十馀万头。
↑  《魏书·卷三十三·列传第二十一》：先是，姚兴遣将攻洛阳，司马德宗雍州刺史杨佺期遣使乞师于常山王遵。遵以状闻，太祖遣济为遵从事中郎报之。
↑  《资治通鉴·卷一百一十一》：秦齐公崇、镇东将军杨佛嵩寇洛阳，河南太守陇西辛恭靖婴城固守。雍州刺史杨佺期遣使求救于魏常山王遵，魏主珪以散骑侍郎西河张济为遵从事中郎以报之。
↑  《魏书·卷二·帝纪第二》：冬十二月辛亥，诏征西大将军、常山王遵等率众五万讨破多兰部帅木易于，材官将军和突率骑六千袭黜弗、素古延等诸部。
↑  《资治通鉴·卷一百一十二》：十二月，辛亥，魏主珪遣常山王遵、定陵公和跋帅众五万袭没弈干于高平。
↑  《魏书·卷二·帝纪第二》：二月癸丑，征西大将军、常山王遵等至安定之高平，木易于率数千骑与卫辰、屈丐弃国遁走，追至陇西瓦亭，不及而还。获其辎重库藏，马四万余匹，骆驼、牦牛三千余头，牛、羊九万余口。班赐将士各有差。徙其民于京师。
↑  《魏书·卷一百三·列传第九十一》：天兴四年，遣常山王遵讨之于高平，木易干将数千骑弃国遁走，尽徙其人于京师。
↑  《北史·卷九十八·列传第八十六》：天兴四年，遣常山王遵讨之于高平。木易干将数千骑弃国遁走，尽徙其人于京师、余种分迸，其后，为赫连屈丐所灭。
↑  《资治通鉴·卷一百一十二》：癸丑，魏常山王遵等至高平，没弈干弃其部众，帅数千骑与刘勃勃奔秦州。魏军追至瓦亭，不及而还，尽获其府库蓄积，马四万余匹，杂畜九万余口，徙其民于代都，余种分迸。
↑  《魏书·卷二·帝纪第二》：蠕蠕社仑犯塞，诏常山王遵追之，不及而还。
↑  《魏书·卷一百三·列传第九十一》：天兴五年，社仑闻太祖征姚兴，遂犯塞，入参合陂，南至豺山及善无北泽。时遣常山王遵以万骑追之，不及。
↑  《北史·卷九十八·列传第八十六》：天兴五年，社仑闻道武征姚兴，遂犯塞，入自参合陂，南至豺山及善无北泽。时遣常山王遵以万骑追之，不及。
↑  《资治通鉴·卷一百一十二》：柔然可汗社仑闻珪伐秦，自参合陂侵魏，至豺山，及善无北泽，魏常山王遵以万骑追之，不及而还。
↑  《魏书·卷二·帝纪第二》：常山王遵有罪赐死。
↑  《魏书·卷一百五之二·志第二》：四月己卯，月犯镇星，在东壁。占曰“贵人死”。四年五月，常山王遵有罪，赐死。
↑  《北史·卷一·魏本纪第一》：常山王遵有罪赐死。
↑  《资治通鉴·卷一百一十四》：魏常山王遵以罪赐死。
↑  《汉魏南北朝墓志汇编》：魏故使持節散騎常侍車騎大將軍儀同三司尚書左僕射冀州刺史元公墓誌銘」君諱昭，字幼明，河南洛陽人也。昭成皇帝之玄孫，使持節征西大將軍定州刺史常山簡」王第三子。資靈外極之館，挺質杻陽之臺。慶應神緒，作範兩儀，沖性自天，霜情孤立。昂藏獨」秀，若冥靈之在中皋；嶔崟自峻，猶削城之居眾埠。器宇崇遙，萬頃無以同其量；雅志淵凝，初」九詎能並其趣。游神沖祕之典，拱默絕望之墳。思存視掌，領括幽微，識總指途，並驅孔孟。」孝文皇帝即位，舉司州茂才。玉振天京，金聲帝邑。太和年中，賁帛丘園，遊旌招士。以君策量」淵華，委以繡衣之任，俄遷為主文中散殿中郎中。非其情願，聊從容自得。尋除員外散騎常」侍尚書右丞兼宗正少卿，尚書左丞加平遠將軍。直繩二轄，肅穆卿軒，規違矩濁，端右聳氣，」臥虎之威，實慚今日，至性自忠，孝深難測。永平三年中，丁太妃憂，泣血苫蘆，遂縈胸塞之」疾。故天縱之，斯患漸損。自皇轝南徒，帝宅崧洛，北朔沙蕃，聞道稍迥。即日召入，面奉帝敕。以」翁忠果夙彰，威惠早著，服內屈翁北箱大使。哭請慇懃，泣盡繼血，辭不獲免，割哀從權。詔以」本官持節兼散騎常侍北箱行臺，巡省州鎮。式獎皇風，宣融帝訓，澤等春陽，恩同造化。遂使」獫狁懷仁，鳥夷慕義，邊庭息羽檄之文，上國絕涇陽之慮，此君之略也。旋軫未幾，除給事黃」門侍郎司徒左長史散騎常侍御史中尉平南將軍侍中撫軍將軍，領崇訓太僕。于時」武帝登遐，聖躬晏駕，遺敕無聞，顧命靡託。君明眸在官，張膽蒞事，效等劉章，勳齊平勃，扶」危定傾，安全社稷，鳴騶天府，直筆百僚。千城萬司，莫不斂手，二鮑兩傅，事絕言次。有功必籙，」爰發明詔，析土瀛墟，胙以山河。樂城縣公食邑千五百戶，丹書鐵券，藏之宗廟。又除度支尚」書本將軍河南尹公如故。蹇愕當朝，爭同王陵讜言之直；禮讓經事，義兼蕭何子民之惠。京」野稱仁，寓縣歌德。是日母后臨朝，匡弼四海。時縉紳嫉君能，衣冠姤君美，遂萋菲交構，收君」封爵。君得之不憘，失亦無怨。故州閭服其廉，鄉黨懷其義矣。后以岐咸帝宅，世號國門，秦得」百二，威隆四海，無德弗居，非親莫守，故詔司徒公胡國珍為雍州刺史。珍即后之父也。珍乃」言曰：臣既老矣，請避賢路。遂舉君為散騎常侍本將軍雍州刺史。三讓皇朝，固辭弗免。其訓」俗禮民之教，若濛雨之膏春萌；窮奸塞暴之政，猶洪飆之墜零蘀。首尾三周，效跨齊魯。徵入」為鎮西將軍七兵尚書。旋京首途之際，釐婦鰥夫，挾輪抱軸。昔周旦之出東都，裁得為喻焉。」又除散騎常侍征南將軍殿中尚書。首旦入朝，必盡康國之思；日夜還第，即安琴書之趣。妙」想浩然，神志不群，勢括雲松，氣籠風月。天不弔善，夙患增劇，春秋有六十，正光三年歲次析」木之津二月癸亥朔廿二日甲申酉時薨於其第。皇帝以逸翮頹霄，崇峰落刃，非唯黔首」靡憑，信亦皇道無託。追贈使持節散騎常侍車騎大將軍儀同三司尚書左僕射冀州刺史，」以彰夙效。五年歲在甲辰三月辛亥朔十一日辛酉窆於洛陽之西陵纏澗之東。天遙地永，」去而無返。刊德音於泉石，傳無朽於終古。乃作銘曰：」陽臺緒慶，斗館降靈，唯神之祉，哲人是生。沖襟天府，叡志淵情，凝為物軌，動必世經。經世伊」何，唯政是匡，緝熙坤緒，撥亂乾綱。令問丕顯，德音孔章，明均其日，日均其光。識洞金經，書無」隱逸，翠藻皇羅，瓊文鏤質。靈思無窮，神機靡匹，嗟乎才難，古今唯一。昊天不弔，殲此良人，如」可贖兮，人百其身。芒芒宿草，悠悠青春，徽章日遠，玉質長淪。曾祖兜，使持節撫軍征南大」將軍右丞相常山王。曾祖親太妃劉氏。祖連，使持節侍中征西大將都督河西諸軍事」內都坐大官羽真統萬突鎮都大將常山王，謚曰康。祖親太妃赫連氏。親太妃宇文氏。